ΓΡΑΠΤΗ ΕΡΩΤΗΣΗ E-3164/02

υποβολή: Marjo Matikainen-Kallstrm (PPE-DE)και Christian Rovsing (PPE-DE) προς την Επιτροπή

(5 Νοεμβρίου 2002)

Θέμα: Πυρηνική ενέργεια στη Βουλγαρία

Παραπέμπουμε στο σεμινάριο που διεξήχθη στο Ευρωπαϊκό Κοινοβούλιο όπου συζητήθηκε το μέλλον των βουλγαρικών πυρηνικών μονάδων στο Κοζλοντούι την 1η Οκτωβρίου 2002 και στην απάντηση την οποία παρέσχε ο κ. Verheugen εξ ονόματος της Επιτροπής στις 23 Σεπτεμβρίου στη γραπτή ερώτηση E-2121/02(1) που κατέθεσαν η κ. Matikainen-Kallstrm και ο Δρ. Adam.

Στο σεμινάριο του Κοινοβουλίου ο διευθυντής πυρηνικής ασφαλείας του Διεθνούς Οργανισμού Ατομικής Ενεργείας παρουσίασε την έκθεση μιας πρόσφατης αποστολής εμπειρογνωμόνων ασφαλείας. Κατέληγε στο συμπέρασμα ότι τα πρότυπα ασφαλείας που έχουν επιτευχθεί στις μονάδες Κοζλοντούι 3 και 4 είναι πλέον του αυτού επιπέδου με εκείνα μονάδων της αυτής ηλικίας που λειτουργούν στην ΕΕ.

Στην απάντησή του στην προηγούμενη γραπτή ερώτηση ο κ. Verheugen ανέφερε ότι οι μονάδες 3 και 4 του πυρηνικού σταθμού παραγωγής ηλεκτρισμού Κοζλοντούι 'συνεχίζουν να εμφανίζουν αριθμό αποκλίσεων από τις απαιτήσεις ασφαλείας'.

Θα μπορούσε η Επιτροπή να δηλώσει σαφώς τη γνώμη της σχετικά με την έκθεση του Διεθνούς Οργανισμού Ατομικής Ενεργείας· Συγκεκριμένα, θα μπορούσε να καταστήσει σαφές ποία είναι τα 'πρότυπα ασφαλείας' τα οποία επικαλείται ο κ. Verheugen στην απάντησή του (εάν είναι διαφορετικά εκείνων που χρησιμοποιεί ο Διεθνής Οργανισμός Ατομικής Ενεργείας)· Θα μπορούσε επίσης η Επιτροπή να γνωστοποιήσει την ακριβή φύση των άποκλίσεων' μνεία των οποίων γίνεται στην απάντηση·

(1) ΕΕ C 242 E της 9.10.2003, σελ. 6.

Απάντηση του κ. Verheugen εξ ονόματος της Επιτροπής

(19 Δεκεμβρίου 2002)

Η Επιτροπή επιθυμεί να πληροφορήσει τα Αξιότιμα Μέλη του Κοινοβουλίου ότι το κεφάλαιο 14 Ενέργεια των διαπραγματεύσεων για την προσχώρηση έκλεισε προσωρινά στις 18 Νοεμβρίου 2002, με τη σύναψη συμφωνίας μεταξύ των κρατών μελών και της Βουλγαρίας για την πυρηνική ασφάλεια στην εν λόγω χώρα, ιδίως όσον αφορά τις μονάδες 3 και 4 στο Κοζλόντουι.

Κατά τη γνώμη της Επιτροπής, αυτά τα νέα στοιχεία αφαιρούν την επικαιρότητα των θεμάτων που έθιξαν τα Αξιότιμα Μέλη του Κοινοβουλίου, δεδομένου ότι τα ερωτήματα σχετίζονται με θέματα που ήτανπό συζήτηση πριν τη σύναψη της συμφωνίας.

Όσον αφορά τα συγκεκριμένα ερωτήματα, η Επιτροπήπενθυμίζει κατά πρώτον ότι δεν έχει λάβει εντολή να γνωμοδοτήσει σχετικά με έκθεση του Διεθνούς Οργανισμού Ατομικής Ενέργειας.

Συνεπώς, η απάντηση της Επιτροπής θα αρκεστεί στηνπενθύμιση των παρακάτω πληροφοριών. Η Επιτροπή αναφέρεται επίσης στην απάντηση που έδωσε ο κ. Linkohr στην γραπτή ερώτηση P-2718/02(1) για το ίδιο θέμα:

- Η έκθεση του ΔΟΑΕ στην οποία αναφέρεται το Αξιότιμο Μέλος του Κοινοβουλίου δεν συνάγει το συμπέρασμα ότι όλα τα πρότυπα ασφαλείας που επιτεύχθηκαν στις μονάδες 3 και 4 του Κοζλόντουι έχουν φθάσει στο ίδιο επίπεδο απόδοσης με αυτό των αντίστοιχων μονάδων της Ένωσης. Η ακριβής διατύπωση της εν λόγω έκθεσης είναι ότι η ασφάλεια λειτουργίας της εγκατάστασης () έχει εξασφαλίσει επίπεδο εφάμιλλο των εγκαταστάσεων της ίδιας εποχής και τεχνολογίας ανά τον κόσμο.. Η Επιτροπήπενθυμίζει ότι οι ανησυχίες των Ευρωπαίων σχετικά με τις μονάδες 3 και 4 εστιάζονται στην αρχική έλλειψη ασφάλειας κατά τον σχεδιασμό του τύπου μονάδας VVER 440/230, που λειτουργεί στις μονάδες 1 έως 4 του Κοζλόντουι. Συνεπώς, η σύγκριση στην οποία προέβησαν τα Αξιότιμα Μέλη του Κοινοβουλίου δεν αποτελεί το βασικό αντικείμενο ανησυχιών των Ευρωπαίων σχετικά με τις μονάδες 3 και 4 του Κοζλόντουι.

- Όσον αφορά την ασφάλεια που προβλέφθηκε κατά τον σχεδιασμό των μονάδων 3 και 4, η Επιτροπήπενθυμίζει ότι η εν λόγω έκθεση του ΔΟΑΕ για τις μονάδες 3 και 4ποβλήθηκε μετά την αποστολή εμπειρογνωμόνων του ΔΟΑΕ, που πραγματοποιήθηκε από τις 24 έως τις 28 Ιουνίου 2002. Η εν λόγω αποστολή συμπλήρωσε τρεις προηγούμενες αποστολές του ΔΟΑΕ στους τομείς του σχεδιασμού και της λειτουργίας, με σκοπό την αξιολόγηση όλων των προηγούμενων συστάσεων και εισηγήσεων που έγιναν για τις μονάδες NPP 3 και 4, συμπεριλαμβανομένης της προβλεπόμενης από τον σχεδιασμό ασφάλειας, της αντισεισμικής ασφάλειας και της ασφάλειας λειτουργίας. Εντούτοις, με βάση την επανεξέταση προηγούμενων συστάσεων, η εν λόγω έκθεση, λόγω της φύσεώς της, δεν συνάγει συμπεράσματα σχετικά με το κατά πόσον οι βελτιώσεις της ασφάλειας που είχε προβλεφθεί κατά τον σχεδιασμό αντισταθμίζουν πλήρως τις αρχικές ελλείψεις, και ιδίως την έλλειψη συστήματος περιορισμού για τον εν λόγω τύπο μονάδας, μέσω της παρουσίασης αποτελεσμάτων του προγράμματος εκσυγχρονισμού. Η ακριβής διατύπωση της εν λόγω έκθεσης σχετικά με αυτό το θέμα είναι ότι όσον αφορά τις μονάδες 3 και 4, κατά την εφαρμογή του προγράμματος εκσυγχρονισμού, βελτιώθηκαν οι κυριότερες λειτουργίες μέχρι το επίπεδο, και, σε ορισμένες περιπτώσεις, πέραν από το επίπεδο που ανταποκρίνεται στις αρχικές συστάσεις του ΔΟΑΕ.

- Τέλος, η Επιτροπήπενθυμίζει ότι μετά τα αποτελέσματα της Έκθεσης για την Πυρηνική Ασφάλεια στο πλαίσιο της διεύρυνσης που εκπονήθηκε τον Ιούνιο 2001(2), ακολούθησε Έκθεση για την πορεία της αξιολόγησης από ομότιμους τον Ιούνιο 2002, και οι δύοπό την αιγίδα του Συμβουλίου. Η επίβλεψη της κατάστασης και των εξελίξεων σχετικά με την πυρηνική ασφάλεια στιςποψήφιες χώρες αναλήφθηκαν από ad-hoc οργάνωση της Ομάδας του Συμβουλίου για θέματα ατομικής ενέργειας, ήτοι από την Ομάδα Εργασίας για την Πυρηνική Ασφάλεια. Λήφθηκανπόψη τα στοιχεία για το πρόγραμμα εκσυγχρονισμού των μονάδων NPP του Κοζλόντουι, που εφαρμόζεται εδώ και αρκετά χρόνια, και η έκθεση έδειξε ότι το πρόγραμμα που εφαρμόζεται επί του παρόντος στις μονάδες 3 και 4 θα βοηθήσει να περιοριστούν οι αρχικές παρεκκλίσεις, και θα εξασφαλίσει τη λειτουργία τους κατά την περίοδο που θα μεσολαβήσει μέχρι το πρόωρο κλείσιμό τους. Στην εν λόγω έκθεση, οι εμπειρογνώμονες των κρατών μελών επιβεβαίωσαν την ανάγκη να αναληφθούν με σταθερότηταποχρεώσεις για το κλείσιμο μονάδων λόγω παρεκκλίσεων από τις προϋποθέσεις ασφάλειας και τις πρακτικές που εφαρμόζονται ευρέως στην Ένωση.

(1) ΕΕ C 268 E της 1.11.2003, σελ. 13.

(2) http://register.consilium.eu.int/pdf/en/01/st09/09181-a1en1.pdf.